แนวโน้ม “SET” บวกต่อ รับแรงหนุน “กลุ่มแบงก์” หลังกนง.จ่อขึ้นดอกเบี้ย
แนวโน้ม “SET” บวกต่อ รับแรงหนุนกลุ่มได้รับประโยชน์จากกลุ่มธนาคาร หลังจากคาดการณ์ว่ากนง.เตรียมปรับขึ้นอัตราดอกเบี้ย 10 ส.ค.65 แต่จะมีแรงกดดันจากกลุ่มพลังงานและโรงกลั่นจากราคาน้ำมันปรับลดลงต่อเนื่อง

แนวโน้ม “SET” บวกต่อ รับแรงหนุนกลุ่มได้รับประโยชน์จากกลุ่มธนาคาร หลังจากคาดการณ์ว่ากนง.เตรียมปรับขึ้นอัตราดอกเบี้ย 10 ส.ค.65 แต่จะมีแรงกดดันจากกลุ่มพลังงานและโรงกลั่นจากราคาน้ำมันปรับลดลงต่อเนื่อง
8 ส.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้แกว่งตัวไซด์เวย์โดยได้รับปัจจัยหนุนจากกลุ่มที่ได้ประโยชน์จากกลุ่มแบงก์ ที่จะได้รับปัจจัยหนุนจากการคาดการณ์ว่าคณะกรรมการนโยบายการเงิน (กนง.) เตรียมปรับขึ้นอัตราดอกเบี้ยในการประชุมวันที่ 10 ส.ค. 65
อย่างไรก็ตามจะมีแรงขายออกมาจากกลุ่มพลังงานและโรงกลั่น ที่ได้รับแรงกดดันดันจากราคาน้ำมันที่ยังคงปรับตัวลดลงอย่างต่อเนื่องพร้อมให้แนวรับที่ 1,585-1,592 จุด และ แนวต้าน 1,605-1,610 จุด
 